  Майя Бывальцева 5-тӥ южтолэзьлы Удмуртиын коронавирус инфекциен черлан 74 выль учыръёсты пусйизы. Висьыны усемъёс пӧлын 14 аресозь тямыс пиналъёс но 65 ареслэсь бадӟым 13 адямиос. Со сярысь элькунысь оперативной штаб ивортӥз. Висёнэз Ижкарысь 32 адямилэсь шараязы, Глазкарысь – 16, Сарапул, Шаркан ёросъёсысь – куать, Воткаысь, Сарапулысь, Глаз ёросысь – куинь, Можгаысь, Красногосрк, Вотка, Балезино, Юкаменск ёросъёсысь – одӥг. 79 адями висёнэз вормиз Туннэ нуналлы Удмуртиын выль коронавирус инфекциен черлан 28 сюрс 672 учыр лабораториосын зэматэмын. 25 сюрс 355 адями йӧназ, 364 мурт кулӥз. Та дыре 103 висисьёслэн тазалыксы секыт лыдъяське. Элькунын выль коронавирус инфекцилы 891 сюрс 556 эскеронъёс ортчытӥзы, берло нуналскын – 2 сюрс 979. Тегъёс: Тазалык Ижкар висён Удмуртия коронавирус  